Ashoka die Grote - Wikipedia
Ashoka die Grote (ook Ashok) was 'n groot heerser van die Mauryaanse Ryk wat vanaf 268 tot 231 vC. geregeer het. Sy naam beteken Hy wat deur die gode geliefd is en wat vriendelik met almal is.
Steen uit de eerste eeu vC., wat 'n chakravartin (wereldheerser) uitbeeld. Waarskynlik is dit 'n uitbeelding van Ashoka.
Ashoka word dikwels as een van Indië se grootste heersers aangehaal. Na 'n groot aantal van militêre oorwinnings, het Ashoka oor 'n paar van die grootste dele van die hedendaagse Indië geregeer. Hy het 'n oorlog teen die koninkryk van Kalinga geveg, waarin meer as 200 000 mense slagoffers geword het.
Omdat Ashoka deur sy brutale oorwinning geskud was, het hy besluit om 'n Boeddhis te word en om met vrede sy ryk te reageer. Om dit te doen, het hy 'n paar hospitale vir diere en mense geskep. Hy het ook rus gebiede vir moeë reisigers langs paaie geskep en daarna het hy putte in talle dorpe gegrawe. Dit is moontlik om 'n lewensbeskrywing oor Ashoka die Grote te skryf omdat daar verskeie inskripsies op rotse en pilare is, dié wat sy lewensloop op 'n akkurate vlak beskryf.
2 Ashoka en Boeddhisme
3 Die pilare van Ashoka
Ashoka was die seun van die vorige Mauryaanse heerser Bindusara en sy koningin Subhadrangī (wat ook as "Dharma" of "Dhamma" bekend is). Ashoka het 'n paar ouer broers en susters sowel as een jonger broer, Vitashoka. As gevolg van sy voorbeeldige intellek en strydvaardigheid word dit dikwels gesê dat hy die gunsteling kleinseun van sy oupa Chandragupta Maurya was, wie sy land teen die strooptogte van Alexander die Grote beskerm het. Volgens die legende, toe Chandragupta Maurya sy ryk vir die Jainistiese monnikslewens verlaat het, het hy sy swaard weggegooi. Later het Ashoka die swaard gevind en hy het dit met homself gehou.
Ashoka en BoeddhismeWysig
Koning Ashoka is in die meeste van boeddhistise bewegings (maar veral in die Theravada) as 'n bevorderer en beskermer van boeddhisme beskou. Hy is ook as 'n voorbeeld van 'n ideale, vredesgesinde en regverdige koning, wat die beste vir sy nasie wil hê.
In 250 vC, het die derde boeddhistise raadsvergadering onder die beskerming van koning Asoka plaasgevind. Na afloop van hierdie raadsvergadering het koning Ashoka groepe van monnike aan verskillende dele in die bekende wêreld gestuur, waaronder die Griekse staat van Bactrië, Ladakh, Nepal, Myanmar, Thailand en Sri Lanka, en moontlik ook na Alexandrie (in die huidige Egipte), Antiochië (in die huidige Turkye) en Athene.
Die pilare van AshokaWysig
Die Ashokaanse pilaar by Lumbini, Nepal, die Boeddha se geboorteplek
Die huldige embleem van Indië is 'n weergawe van die bokant van een van die pilare van koning Ashoka, dié wat in in Sarnath geleë is. Daarbenewens bevat die huldige vlag van Indië 'n onderdeel van dieselfde pilaar. Koning Ashoka het hierdie pilare op belangrike plekke in sy ryk gebou. Op hierdie pilare was daar verskeie inskripsies oor die koning se godsdienstige lewe, sy beleid as koning sowel as hervormings wat deur hom agtergevolg is. Die godsdienstige inskripsies het meestal praktiese Boeddhistiese leerstellings bevat, maar dit het ook leerstellings van ander godsdienste soos Jainisme en Brahmanisme bevat. In dié inskripsies het Koning Ashoka sy volk herinner om godsdienstige verdraagsaamheid te beoefen.
Singh, Upinder (2008), A history of ancient and early medieval India : from the Stone Age to the 12th century, New Delhi: Pearson Longman, ISBN 978-81-317-1120-0, https://books.google.co.in/books?id=GW5Gx0HSXKUC
Bhandarkar, D.R. (1969). Aśoka (4th uitg.). Calcutta: Calcutta University Press.
Mookerji, Radhakumud (1962). Aśoka (3rd uitg.). Delhi: Motilal Banarsidas.
Rice, B. Lewis (1889). Inscriptions at Sravana Belgola : a chief seat of the Jains. Bangalore: Mysore Govt. Central Press. AS1-onderhoud: ref=harv (link)
↑ Chandra, Amulya (14 Mei 2015). "Ashoka | biography – emperor of India" (in Engels). Britannica.com. Geargiveer vanaf die oorspronklike op 26 April 2020. Besoek op 9 Augustus 2015.